**Siun soten paikallisen neuvottelukunnan kokousmuistio**

Paikka ja aika: Tohmajärvi 20.1.2022 klo 13.00–15.20

Paikalla (teams):

Tohmajärven kunnasta: Mikko Löppönen, Petri Pasanen, Vuokko Väistä, Satu Saikkonen, Marketta Sairanen ja Tommi Pesonen

Siun sotelta: Riitta Myyry, Kati Poutanen, Helena Majoinen

**Kokouksen asialista:**

1. **kokouksen avaus**
* puheenjohtajana toiminut Tohmajärven kunnanjohtaja Mikko Löppönen avasi kokouksen ja toivotti kaikki tervetulleiksi. Myös kokouksen sihteerinä toiminut sivistysjohtaja Petri Pasanen esittäytyi tässä kohtaa kokousta.
1. **osanottajien esittäytyminen**
* Kokouksen muut paikallaolijat esittäytyivät.
1. **Siun soten palvelut Tohmajärvellä – tilannekatsaus**
* Kati Poutanen esitteli ikäihmisten palveluiden tilanteen, esitykseen sisältyi mm. seuraavat aiheet: organisaatiokaavio, kotihoito, asumispalvelut, omaishoidontuki, terveyskeskussairaala. Esityksen jälkeen aiheesta esitettiin kysymyksiä ja käytiin keskustelua. Koska kokouksen osallistujissa oli myös henkilöitä, jotka eivät aiemmin ole juurikaan olleet soteasioiden kanssa lähemmin tekemisissä niin tämän vuoksi käytiin myös läpi alan termejä, joita esityksessä oli. Tärkeänä pidettiin, että palvelut ovat hyvät ja ihmisarvoa kunnioittavat. Pääosin palveluihin on oltu tyytyväisiä.
* Riitta Myyry esitteli vastaanottopalveluita, joita hän edustaa. Myyry kertoi myös Tohmajärven terveysaseman tilanteesta, mm. tiimimallista. Aivan erityisesti hän halusi nostaa hattua Tohmajärven kehittämistoiminnalle, joka on kuulemma erittäin hyvää. Keskusteltiin koulu- ja neuvolapalveluista ja siitä, kuina lapsia syntyi kuntaan vain 16 vuonna 2021. Esille nousivat myös mielenterveys- ja päihdepalvelut, suun terveydenhoito. Lääkäritilanne on ollut haastava ja palvelut on toteutettu ostopalveluna, vaikea saada nuoria lääkäreitä. Tilanne on kuitenkin stabiili.

Asioista käytiin laajaa keskustelua. Perusterveydenhuollon toimivuus nostettiin tärkeäksi. Toivottiin, että ensi kerralla kokouksessa olisi mukana myös mielenterveys- ja päihde sekä hammashuollon edustajat kertomassa ajankohtaisia kuulumisia. Tiimimallista oli sekä positiivista, että myös negatiivista palautetta.

* Helena Majoinen kertoi perhe- ja sosiaalipalveluista ja esitteli uuden linjaorganisaation. Lapsiperhepalveluissa on lisäresursointia, tästä on tehty Tohmajärvellä valtuustoaloitekin. Käytiin hyvää keskustelua. Tiedottaminen nousi tärkeästi esille ja mietittiin eri vaihtoehtoja, että saadaan palveluita esille kuntalaisille.
1. **Kunnan terveiset Siun sotelle**
* tuli käsitellyksi edellisessä kohdassa
1. **Muut mahdolliset asiat**
* keskusteltiin kodinhoitohenkilökunnan palkkaamiseen liittyvästä valtuustoaloitteesta, johon Siun sotelta ei ole vielä saatu vastausta.
* keskusteltiin lyhyesti myös yksityisten palveluntuottajien roolista Tohmajärvellä.
1. **seuraavan kokousajan sopiminen**
* sovittiin seuraavan kokouksen ajankohdaksi 22.4. klo 09.00.
* kokoukseen kutsutaan mukaan myös mielenterveys- ja päihde sekä hammashuollosta vastaavat Siun soten henkilöt.
1. **kokouksen päättäminen**
* puheenjohtaja päätti kokouksen klo 15.20.

Muistion kirjoitti

Petri Pasanen